cyanic-selkie/wikianc huggingface dataset:
ฟิน บาเลอร์
นิวเจแปนโปรเรสต์ลิง (2006–2014)
ในปี 2006 เขาได้ปล้ำที่สมาคมNJPW และได้ใช้ตัวตน The Pegasus Kid (II) ในวันที่ 27 มกราคม 2008 เขาได้จับคู่กับ Minoru คว้าแชมป์ IWGP Junior Heavyweight Tag Team Championship มาครองได้สำเร็จ จนถึงช่วงปี 2009-2013 เขาได้ตั้งทีม Apollo 55 ขึ้น โดยจับคู่กับจ้าวแห่งท่าดร็อปคิ๊ก Ryusuke Taguchi (เจ้าของฉายา "(Immortal) Funky Weapon" และ "Funky Dancer" ผู้ใช้ท่าไม้ตาย Dodon (Chickenwing Facebuster), Dodon's Throne หรือ Milano-Saku Dodon's Throne (Elevated Double Chickenwing แล้วทิ้งลงมาเป็น Double Knee Gutbuster), Magic Mirror Go!, Oh My & Garankle (Ankle Hold) และ Uradodon (Reverse Powerbomb)) แล้วโลดแล่นอยู่ในสมาคมนั้นๆจนมีชื่อโด่งดัง วันที่ 19 มิถุนายน 2010 ใน Dominion 6.19 เขาสามารถคว้าแชมป์ IWGP Junior Heavyweight Championship เป็นสมัยแรกได้ โดยเอาชนะ Marufuji    เป็นผู้ชนะทัวร์นาเมนต์แท็ก 6 คน J Sports Crown Openweight (2010, 2011) ร่วมกับ Ryusuke Taguchi และ Hirooki Goto และยังได้แชมป์ NWA World Historic Middleweight Champion ในปี 2012
ในปี 2013-2014 เขาก็ได้เป็นหนึ่งใน Bullet Army ของ The Bullet Club โดยผู้ที่เคยอยู่มีมากมาย อาทิ เช่น AJ Styles, Bad Luck Fale, Cody Hall, Doc Gallows, Karl Anderson, Kenny Omega, Matt Jackson, Nick Jackson, Tama Tonga, Yujiro Takahashi, Amber Gallows, La Comandante, Jeff Jarrett, Karen Jarrett, Mao, Mephisto, Rey Bucanero, Scott D'Amore และ Terrible
เอ็นดับเบิลยูเอ อินเตอร์เนชันแนล (2007)
เขาได้เข้าร่วมทัวร์นาเมนต์ของสมาคมเนชันนัลเรสต์ลิงอัลไลแอนซ์(NWA) เรียกว่า Reclaiming the Glory ในเดือนมิถุนายน 2007 เพื่อแชมป์โลกเฮฟวี่เวท NWA คนใหม่หลังจากที่ชื่อถูกปลดออกจาก TNA ในรอบแรกที่เขาเจอกับนักมวยปล้ำออสเตรเลีย Mikey Nicholls และชนะ แต่แพ้ในรอบที่สองให้กับไบรอัน แดเนียลสัน ที่ NWA Empire show ใน นอร์ธโทนาวันดา, นิวยอร์ก
ดับเบิลยูดับเบิลยูอี (2014–ปัจจุบัน)
ในช่วงปี 2014 เขาได้เซ็นสัญญากับWWE  และใช้นามฟิน บาเลอร์   โดยเปิดตัวมาในNXTเป็นคู่แท็กทีมนิรนามของฮิเดโอะ อิทามิต่อสู้กับดิ อเซนชัน(คอนเนอร์และวิกเตอร์) และเอาชนะไปได้ในNXT TakeOver: R Evolution เขาได้เข้าร่วมทัวร์นาเมนต์หาผู้ท้าชิงอันดับ1 แชมป์ NXT ซึ่งในNXT TakeOver: Rivalเอาชนะเนวิลล์ในรอบสุดท้าย ทำให้ได้ชิงแชมป์กับเควิน โอเวนส์ในวันที่ 25 มีนาคม แต่ไม่สำเร็จ ในNXT TakeOver: Unstoppableเขาได้เป็นผู้ท้าชิงอันดับ1อีกครั้งจากการชนะไทเลอร์ บรีซ และใน The Beast in the East ที่ญี่ปุ่น เขาก็สามารถคว้าแชมป์ NXTสมัยแรกได้จากโอเวนส์ ในNXT TakeOver: Brooklynสามารถป้องกันแชมป์กับโอเวนส์ได้ในการไต่บันไดครั้งแรกของเขา ในNXT TakeOver: Respectได้เป็นผู้ชนะรางวัลดัสตี โรดส์ แท็กทีม คลาสสิกประจำปี 2015 ร่วมกับซามัว โจ วันที่ 17 เมษายน เขาได้ทำลายสถิติแชมป์ NXT ที่ยาวนานสุดของเนวิลล์ 287 วัน ใน Live Event วันที่ 21 เมษายนก็เสียแชมป์ให้ซามัว โจหลังจากครองเป็นเวลา 292 วัน
19 กรกฎาคม 2016 บาเลอร์ได้ถูกดราฟท์ไปอยู่รอว์ สัปดาห์ต่อมาได้ชนะสี่เส้าและชนะโรแมน เรนส์ในคู่เอก ทำให้ได้สิทธิ์ผู้ท้าชิงอันดับ1 และคว้าแชมป์ยูนิเวอร์แซล WWEเป็นคนแรกในประวัติศาสตร์ได้จากการชนะเซท รอลลินส์ในซัมเมอร์สแลม (2016) แต่ระหว่างปล้ำก็ได้รับบาดเจ็บที่ไหล่ขวาต้องสละแชมป์หลังจากครองได้เพียงวันเดียว ในรอว์ 3 เมษายน 2017 คืนหลังเรสเซิลเมเนีย ครั้งที่ 33 บาเลอร์ได้รีเทิร์นกลับมาปล้ำจับคู่กับรอลลินส์เอาชนะเควิน โอเวนส์และซามัว โจไปได้ ในเอ็กซ์ตรีมรูลส์ (2017)ได้ร่วมปล้ำ 5 เส้าหาผู้ท้าชิงแชมป์ยูนิเวอร์แซลกับบร็อก เลสเนอร์สุดท้ายเป็นซามัว โจที่จับบาเลอร์ใส่ Coquina Clutch จนสลบ ทำให้โจเป็นฝ่ายชนะ ต่อมาได้เปิดศึกกับเบรย์ ไวแอ็ตต์ซึ่งบาเลอร์เอาชนะไปได้ทั้งในซัมเมอร์สแลม (2017) และโนเมอร์ซี (2017) ในทีแอลซี (2017)ชนะเอเจ สไตส์ไปได้ หลังแมตช์ได้ทำสัญลักษณ์มือ "Too Sweet" ร่วมกัน บาเลอร์ได้เข้าร่วมอิลิมิเนชั่น แชมเบอร์ (2018)เพื่อสิทธิ์ผู้ท้าชิงแชมป์ยูนิเวอร์แซลกับบร็อก เลสเนอร์แต่ไม่สำเร็จ
ในเรสเซิลเมเนีย ครั้งที่ 34บาเลอร์ได้ร่วมชิงแชมป์อินเตอร์คอนติเนนทัล 3 เส้ากับเดอะมิซและเซท รอลลินส์ แต่เป็นรอลลินส์ที่ได้แชมป์ ในเกรเทสต์ รอยัลรัมเบิลที่ซาอุดีอาระเบีย บาเลอร์ได้ร่วมชิงแชมป์อินเตอร์แบบไต่บันไดแต่ก็เป็นรอลลินส์ที่ป้องกันได้ ในรอว์ 7 พฤษภาคม บาเลอร์ได้ชนะ 3 เส้ารอบคัดเลือก ทำให้ได้เข้าร่วมไต่บันไดชิงกระเป๋ามันนีอินเดอะแบงก์ (2018)ซึ่งเป็นครั้งแรกที่บาเลอร์ได้ปล้ำแมตช์นี้แต่ก็ไม่ชนะ ในรอว์ 14 มกราคม 2019 บาเลอร์ได้เป็นผู้ชนะสี่เส้าทำให้ได้สิทธิ์ชิงแชมป์ยูนิเวอร์แซลกับบร็อก เลสเนอร์ในรอยัลรัมเบิล 2019 แต่ไม่สำเร็จ จึงหันมาเล่นเส้นรองและคว้าแชมป์อินเตอร์คอนติเนนทัลจากบ็อบบี แลชลีย์เป็นเส้นแรกในรอบ 2 ปีกว่า ก่อนเสียคืนให้แลชลีย์ในเวลาไม่ถึงเดือน แต่ก็สามารถชิงคืนได้ในเรสเซิลเมเนีย ครั้งที่ 35โดยใช้ร่างของปีศาจ (Demon) ต่อมาก็ได้ย้ายมาสังกัดสแมคดาวน์ในตอน Superstar Shake-up 2019 ก่อนเสียแชมป์ให้ชินซูเกะ นากามูระ ในซัมเมอร์สแลม 2019 แพ้ให้กับเบรย์ ไวแอ็ตต์ในร่างใหม่ The Fiend ในเดือนตุลาคม 2019 บาเลอร์ได้กลับมาสู่ NXT อีกครั้ง และกลายเป็นฝ่ายอธรรม ในปี 2020 ได้คว้าแชมป์ NXT เป็นสมัยที่ 2 ก่อนเสียให้คาร์เรียน ครอสใน NXT TakeOver: Stand and Deliver ก่อนจะกลับมาค่ายหลักอีกครั้งในเดือนกรกฎาคม 2021 ในเดือนกุมภาพันธ์ 2022 ได้คว้าแชมป์ยูเอสสมัยแรกจากแดเมียน พรีสต์
ในเดือนมิถุนายน 2022 บาเลอร์ได้เป็นอธรรมเข้าร่วมกลุ่ม Judgment Day ร่วมกับรีอา รีพลีย์และแดเมียน พรีสต์โดยจัดการเขี่ยหัวหน้าอย่างเอดจ์ออกจากกลุ่ม ทำให้เอดจ์แค้นเปิดศึกกับ Judgment Day ในเอ็กซ์ตรีมรูลส์ 2022 ได้เจอกับเอดจ์กติกา I Quit โดยบาเลอร์เอาชนะได้โดยใช้เบท ฟีนิกซ์ภรรยาของเอดจ์เป็นตัวประกัน ในรอยัลรัมเบิล 2023 เอดจ์ได้กลับมาเหวี่ยงบาเลอร์ออกจากแมตช์ 30 คน ทำให้ท้าเจอกันแบบแท็กทีมผสมในอิลิมิเนชั่น แชมเบอร์โดยบาเลอร์จับคู่กับรีพลีย์แพ้ให้เอดจ์กับเบท ฟีนิกซ์ ในเรสเซิลเมเนีย ครั้งที่ 39บาเลอร์ท้าเอดจ์อีกครั้งในกติกานรกในกรงเฮลอินเอเซลโดยมาในร่างปีศาจแต่ก็แพ้ให้กับเอดจ์เป็นการจบเรื่องราว
ชีวิตส่วนตัว
เดวิตต์เล่นฟุตบอลและฟุตบอลเกลิคเมื่อเขาเป็นเด็กก่อนที่จะตัดสินใจที่จะกลายเป็นนักมวยปล้ำอาชีพ เขาจบปริญญาแรกเข็มขัดหนังสีดำในการต่อสู้การส่ง IBF เติบโตขึ้น เดวิตต์เป็นแฟนของโลกกีฬาได้เป็นอย่างดี เช่น บริทิส บูลด็อก, ชอว์น ไมเคิลส์, ริก รูด, มิสเตอร์เพอร์เฟก, โคโค บี.แวร์ และซาวิโอ เวกา เดวิตต์เป็นเพื่อนที่ดีกับเพื่อนนักมวยปล้ำอาชีพ Dru Onyx เดวิตต์เป็นนักสะสมตัวยงของ Legos และอ่านหนังสือการ์ตูนและได้รวมตัวละครในหนังสือการ์ตูนในลูกเล่นของเขามากที่สุดเป็นสีใบหน้าและร่างกาย เดวิตต์เป็นผู้สนับสนุนของทีมพรีเมียร์ลีกอังกฤษท็อตแนมเอฟซี
อะคล็อกเวิร์กออรินจ์
อะคล็อกเวิร์กออรินจ์ (A Clockwork Orange) เป็นภาพยนตร์ไซไฟดิสโทเปีย(dystopian sci-fi) ที่ออกฉายในปี พ.ศ. 2514 กำกับโดยสแตนลีย์ คูบริก สร้างจากนิยายชื่อเดียวกันของแอนโทนี เบอร์เกสส์ ที่ตีพิมพ์ตั้งแต่ปี พ.ศ. 2505 เป็นเรื่องของสังคมในโลกอนาคตที่เต็มไปด้วยแก๊งอันธพาล โดยนำเสนอผ่านบทของอเล็กซ์ เด็กหนุ่มเลือดร้อน หัวหน้าแก๊งอันธพาลที่สวมเสื้อสีขาว หมวกสีดำ เป็นเอกลักษณ์ นิยมความรุนแรง ชอบทำลายข้าวของชาวบ้าน (อเล็กซ์รับบทโดยมัลคอล์ม แมคโดเวลล์ นักแสดงชาวอังกฤษ)
เมื่อภาพยนตร์เรื่องนี้ออกฉายใหม่ ๆ ถูกต่อต้านและวิพากษ์วิจารณ์ ถึงความรุนแรง เรื่องเพศ และการส่งเสริมความเลวร้ายต่อสังคม เข้าฉายในสหรัฐอเมริกาโดยถูกจัดเรตของภาพยนตร์เป็นระดับเอกซ์เนื่องจากความรุนแรง ภายหลังจึงปรับเป็นระดับอาร์ในปี พ.ศ. 2516 หลังจากคูบริกตัดฉากความยาว 30 วินาทีออกไป
แต่ในเวลาต่อมา อะคล็อกเวิร์กออรินจ์ กลับได้รับการยกย่องว่าเป็นภาพยนตร์ไซไฟที่ดีที่สุดเรื่องหนึ่ง ภาพยนตร์ได้รับการเสนอเข้าชิงรางวัลออสการ์ 4 สาขา
เพรสทีวี
เพรสทีวี (อังกฤษ:PRESS TV) เป็นสถานีโทรทัศน์ข่าวภาษาอังกฤษที่บริหารงานโดยกิจการกระจายเสียงและแพร่ภาพแห่งสาธารณรัฐอิสลามอิหร่าน (อังกฤษ: Islamic Republic of Iran Broadcasting,IRIB) เริ่มออกอากาศครั้งแรกเมื่อวันที่ 2 กรกฎาคม ค.ศ. 2007 โดยออกอากาศผ่านระบบดาวเทียมไปทั่วโลก และผ่านระบบอินเทอร์เน็ตจากกรุงเตหะราน ประเทศอิหร่าน
การรถไฟเช็ก
การรถไฟเช็ก เป็นบริทรถไฟหลักที่ดำเนินการการขนส่งระบบรางในประเทศเช็กเกีย ก่อตั้งในปี ค.ศ. 1993 ภายหลังจากการแยกประเทศเชโกสโลวะเกียออกจากกันเป็นสาธารณรัฐเช็ก (เช็กเกีย) และสโลวาเกีย ในปี ค.ศ. 2010 มีรายได้รวม CZK 41.0 พันล้าน (€1.6bn, $2.1bn) รายได้จากผู้โดยสารประมาณ CZK 18.7 พันล้าน รายได้จากสินค้า ประมาณ CZK 11.8 พันล้าน รายได้จากโครงสร้างประมาณ CZK 5.2 ันล้าน มีลูกจ้าง 38,000 คน เป็นบริษัทรถไฟที่มีลูกจ้างมากที่สุดในประเทศ
การิงชา
มานูแวล ฟรังซิสกู ดุส ซังตุส (Manuel Francisco dos Santos; 28 ตุลาคม ค.ศ. 1933 – 20 มกราคม ค.ศ. 1983) หรือที่รู้จักกันในชื่อ การิงชา (Garrincha, "นกน้อย") เป็นอดีตนักฟุตบอลตำแหน่งปีกชาวบราซิล เขาเป็นที่รู้จักในฐานะหนึ่งในนักฟุตบอลที่มีทักษะการเลี้ยงบอลเก่งที่สุดตลอดกาล
เซบัสเตียน บราวน์ มาควิสที่ 12 แห่งซิลโก
เซบัสเตียน บราวน์ มาควิสที่ 12 แห่งซิลโก (Sebastian Browne, 12th Marquess of Sligo) เกิดเมื่อวันที่ 27 พฤษภาคม 2507 เป็นบุตรชายของ ลอร์ดอูลริก บราวน์ และ ฟิโอนา กิลล์ นอกจากเขาจะดำรงบรรดาศักดิ์ มาควิสที่ 12 แห่งซิลโก เขายังดำรงบรรดาศักดิ์ดังนี้
เซบัสเตียน บราวน์ มาควิสที่ 12 แห่งซิลโก สมรสกับ คริสตินา มาเรีย ซัวซันบาร์ ณ ประเทศโบลิเวีย ในปี 2527 ก่อนจะหย่ากันในปี 2535 มีบุตรดังนี้
Discopodium
Discopodium เป็นสกุลของพืชดอกที่อยู่ในวงศ์ Solanaceae.
ถิ่นกำเนิดของมันคือ แอฟริกาเขตร้อน
สปีชีส์ในสกุล ได้แก่:
แบรดลีย์ วิตเฟิร์ด
แบรดลีย์ วิตเฟิร์ด (Bradley Whitford; เกิด 10 ตุลาคม พ.ศ. 2502) เป็นนักแสดงและโปรดิวเซอร์ชาวอเมริกัน เขามีชื่อเสียงจากบท จอช ไลแมน รองเสนาธิการทำเนียบขาวในละครการเมืองทางโทรทัศน์ของเอ็นบีซีเรื่อง เดอะเวสต์วิง (พ.ศ. 2542–2549) ซึ่งเขาได้รับการเสนอชื่อเข้าชิงรางวัลไพรม์ไทม์เอมมี สามรางวัลติดต่อกันระหว่าง พ.ศ. 2544 ถึง 2546 และชนะใน พ.ศ. 2544 บทบาทนี้ยังทำให้เขาได้รับการเสนอชื่อเข้าชิงรางวัลลูกโลกทองคำสามครั้งติดต่อกัน
นอกจาก เดอะเวสต์วิง แล้ว วิตเฟิร์ดยังแสดงเป็นแดนนี ทริปป์ ในเรื่อง สตูดิโอซิกซ์ตีออนเดอะซันเซตสตริป; แดนนี สตาร์ก ในซีรีส์ตำรวจตลกเรื่อง เดอะกู๊ดกายส์ ของฟ็อกซ์; ทิโมธี คาร์เตอร์ ตัวละครที่เชื่อกันว่าเป็นเรดจอห์น ในซีรีส์ซีบีเอสเรื่อง เจาะจิตผ่าปริศนา; เอริก กอร์ดอน ในภาพยนตร์เรื่อง บิลลี่ แมดิสัน นักเรียนสมองตกรุ่น; อาร์เทอร์ พาร์ซันส์ ในภาพยนตร์เรื่อง เอกสารลับเพนตากอน, ดีน อาร์มิทิจ ในภาพยนตร์สยองขวัญเรื่อง ลวงร่างจิตหลอน, รอเจอร์ เพรัลตาในซีรีส์เรื่อง บรุกลินไนน์-ไนน์ และริก สแตนตัน ในภาพยนตร์สัตว์ประหลาดเรื่อง ก็อดซิลล่า 2: ราชันแห่งมอนสเตอร์
แหล่งข้อมูลอื่น
1959
แหวนปราบมาร
แหวนปราบมาร เป็นละครชุด แนวแอ็คชั่น-แฟนตาซี จากบทประพันธ์โดย ทศพล ศิริวิวัฒน์ เขียนบทโทรทัศน์โดย กิตติณัฐ ณัฐรวีทศ กำกับการแสดงโดย อัครพล บัวแตง ผลิตโดย บริษัท มงคล การละคร จำกัด และ บริษัท กิ๊บสัน แอนด์ กัน จำกัด ออกอากาศทุกวันเสาร์และวันอาทิตย์ เวลา 9:00 น. - 9:45 น. ทางสถานีโทรทัศน์สีกองทัพบกช่อง 7
เรื่องย่อ
เมื่อครั้งบรรพกาล มีของวิเศษอยู่ 12 ชิ้น ที่ถูกเล่าขานเป็นตำนานโด่งดัง เช่น ดาบฟ้าฟื้น, เกราะเพชรเจ็ดสี, ขวานรามสูร, ปี่พระอภัย หากตกในมือเหล่าร้ายจะก่อให้เกิดมหันตภัยครั้งใหญ่ขึ้น ทั้งสรวงสวรรค์ และโลกมนุษย์ มหาธรรมเทพ เทพผู้ยิ่งใหญ่เล็งเห็นถึงปัญหานี้ ตัดสินใจสร้างกรุเจดีย์ล่องหนเพื่อใช้รวบรวม "ของวิเศษแห่งโลกธาตุทั้ง 12" โดยเจดีย์ล่องหนจะอยู่ระหว่างโลกกับสวรรค์เท่านั้น ซึ่งจะปรากฏขึ้นทุก ๆ 400 ปี ท่านได้สละบารมีธรรมของตนเป็น 2 ส่วน คือ ภูติหมัดภูผา ผู้มีพลังในการต่อยสูงจนแผ่นดินทลายได้ และภูติบาทาวายุ ผู้มีพลังในการเตะมากขนาดทำให้เกิดลมพายุได้ ภูติทั้งสองสิงสถิตอยู่ใน แหวนภูผาวายุ ที่อยู่บนยอดเจดีย์ล่องหน เพื่อปกปักษ์ของวิเศษทั้ง 12 ชิ้น
ลูกไม้ลายสนธยา
ลูกไม้ลายสนธยา เป็นนวนิยายในชุด ผ้าอาถรรพ์ ของ พงศกร แนวจินตนิมิตร โรแมนติก สืบสวน ดราม่า ถูกผลิตเป็นละครโทรทัศน์โดย บริษัท เมจิค อีฟ เอนเตอร์เทนเม้นท์ 2 จำกัด
เขียนบทโทรทัศน์โดย พัชร์นันทน์ สุวรรณกูล, โสภิตนภา ชุ่มภาณี และ พิมพ์มาดา บริรักษ์ศุภกร กำกับการแสดงโดย จาริวัฒน์ อุปการไชยพัฒน์ นำแสดงโดย ฌอห์น จินดาโชติ พิมประภา ตั้งประภาพร ชนะพล สัตยา ปาณิชดา แสงสุวรรณ ออกอากาศทาง สถานีโทรทัศน์สีกองทัพบกช่อง 7 โดยละครมีเรื่องราวเกี่ยวกับความรักต่างมิติ พระเอกเป็นคนจากอุตรกุรุทวีป และยายของนางเอกถูกฆาตกรรม จึงต้องสืบหาความจริง ทุกคืนวันจันทร์-อังคาร เวลา 20.30 น. - 22.40 น. เริ่มวันจันทร์ที่ 13 สิงหาคม พ.ศ. 2561 - วันจันทร์ที่ 1 ตุลาคม พ.ศ. 2561 ต่อจากละคร ดอกหญ้าในพายุ
หมายเหตุ : ลูกไม้ลายสนธยา เป็นหนึ่งในวรรณกรรมนวนิยาย ชุด ผ้าอาถรรพ์ หรือภาษาปากว่า ซีรีส์ผ้า ประพันธ์วรรณศิลป์โดย นายแพทย์พงศกร จินดาวัฒนะ ซึ่งมีนวนิยายในชุดเดียวกันได้แก่ สาปภูษา, รอยไหม, กี่เพ้า, กลกิโมโน, เล่ห์ลุนตยา, ลูกไม้ลายสนธยา, เลื่อมลวง, บุหงาบาติก และที่กำลังประพันธ์อยู่คือ พยับฟ้าโพยมดิน โดยนวนิยายชุดนี้ มีผู้ผลิตเป็นละครโทรทัศน์หลายเรื่องแล้ว เช่น สาปภูษา - รอยไหม - กี่เพ้า - กลกิโมโน โดยที่กล่าวมานี้ ออกอากาศผ่านทาง ช่อง 3
มีเพียง ลูกไม้ลายสนธยา ที่ออกอากาศช่องเจ็ด, สิเน่หาส่าหรี ที่ออกอากาศทางช่องวัน และเล่ห์ลุนตยา ที่ออกอากาศทางช่อง 8.
สถานีรถไฟกลางปราก
สถานีรถไฟกลางปราก (Praha hlavní nádraží, Praha hl. n.) เป็นสถานีรถไฟที่ใหญ่และมีผู้ใช้บริการมากที่สุดในกรุงปราก สาธารณรัฐเช็ก และเปิดให้บริการใน ค.ศ. 1871 ใช้ชื่อว่า ฟรันซ์ โยเซฟ เพื่อเป็นเกียรติแด่จักรพรรดิฟรันซ์ โยเซฟที่ 1 แห่งออสเตรีย และในระหว่างช่วงสาธารณรัฐเช็กโกสโลวาเกีย สถานีนี้ใช้ชื่อว่า "วิลสัน" เพื่อเป็นเกียรติแด่ ประธานาธิบดีสหรัฐอเมริกา วูดโรว์ วิลสัน โดยมีรูปปั้นของเขาอยู่หน้าสถานี สถิติ ค.ศ. 2010 มีรถไฟ 132,560 ขบวน ผู้โดยสาร 22 ล้านคน
ทรงลิ่ม
ทรงลิ่ม (wedge) เป็นทรงหลายหน้า (polyhedron) ชนิดหนึ่งที่ประกอบด้วยหน้ารูปสามเหลี่ยม 2 หน้า และหน้ารูปสี่เหลี่ยมคางหมู 3 หน้า มี 6 จุดยอดและ 12 ขอบ ทรงลิ่มเป็นหนึ่งในพริสมาทอยด์ (prismatoid) ที่มีจุดยอดที่ฐานด้านหนึ่งเพียง 2 จุด หรืออาจจัดได้เป็นคิวโพลาสองเหลี่ยมก็ได้
ปริซึมสามเหลี่ยม (triangular prism) เป็นกรณีพิเศษของทรงลิ่มที่มีหน้าด้านข้างเป็นรูปสามเหลี่ยมด้านเท่าที่ขนานกันทั้งสองหน้า
ปริมาตร
ส่วน h เป็นความสูงที่วัดจากฐานสี่เหลี่ยมขึ้นไปยังขอบด้านบน (ตามรูป)
ชิโอริ คูสึนะ
ชิโอริ คูสึนะ เป็นนางแบบและนักแสดงหญิงชาวญี่ปุ่นที่มีชื่อเสียงจากผลงานการแสดงในละครโทรทัศน์ของสถานีโทรทัศน์นิปปอนทีวีเรื่องมิตะ แม่บ้านพันธุ์แปลก และภาพยนตร์เรื่องยาวเดดพูล 2 ในบทของยูกิโอ
ชิโอริเกิดในประเทศออสเตรเลียและย้ายมาพำนักอาศัยอยู่ในประเทศญี่ปุ่นตอนอายุ 14 ปี ปัจจุบันพำนักอาศัยและทำงานอยู่ในสหรัฐอเมริกา
ในปี ค.ศ. 2007 เธอได้ร่วมแสดงละครโทรทัศน์เป็นครั้งแรกในเรื่องคินปาจิเซ็นเซ ของสถานีโทรทัศน์ทีบีเอส ในปี 2008 ชิโอริได้รับตำแหน่ง "เจ้าหญิงแห่งป๊อกกี้คนที่ 50"  ซึ่งทำให้เธอได้ร่วมถ่ายโฆษณาของป๊อกกี้ด้วย ชิโอริได้รับการพูดถึงอย่างกว้างขวางอีกครั้งในบทบาทการแสดงละครโทรทัศน์ของเธอในปี 2012 เรื่องมิตะ แม่บ้านพันธุ์แปลก ที่สามารถทำเรตติงเฉลี่ยได้ถึง 24.8% หลังจากนั้นชิโอริก็ได้ร่วมแสดงละครโทรทัศน์เรื่องอื่น ๆ ตามต่อมา เช่น เกมแห่งครอบครัว  มาจิอิชะจัมโบ้!!  และ บิทเทอร์บลัด  เป็นละครโทรทัศน์ญี่ปุ่นเรื่องสุดท้ายที่เธอร่วมแสดง
หลังจากนั้นชิโอริได้รับบทแสดงในภาพยนตร์นานาชาติเรื่อง วายว์เดอะวูเมนอาร์สลีปปิง ที่เธอได้รับคำชมจากผู้กำกับว่าเป็นคนญี่ปุ่นที่พูดภาษาอังกฤษได้คล่องแคล่ว ชิโอริจึงตัดสินใจลาออกจากต้นสังกัดในประเทศญี่ปุ่น โอสกาโพรโมชัน  และย้ายถิ่นพำนักเพื่อทำการแสดงในต่างประเทศ
รถไฟใต้ดินปราก สายเอ
รถไฟใต้ดินปราก สายเอ (, สายสีเขียว) เป็นเส้นทางรถไฟใต้ดินในกรุงปราก สาธารณรัฐเช็ก เปิดให้บริการเป็นสายที่ 2 ของเมือง โดยเปิดให้บริการส่วนแรกสุดใน ค.ศ. 1978 ทำการก่อสร้างส่วนต่อขยายและเปิดใช้งานเรื่อยมาในช่วงคริสต์ทศวรรษ 1980 ปัจจุบันมีจำนวน 13 สถานี มีระยะทาง 11.0 km และกำลังก่อสร้างอีก 4 สถานี
ไม้กวาดทางมะพร้าว
ไม้กวาดทางมะพร้าว หรือบางท้องถิ่นว่า ตาด เป็นไม้กวาดชนิดหนึ่ง ทำจากทางมะพร้าว (บางแห่งใช้ทางตาล) มามัดรวมกันบนปลายด้ามไม้ไผ่ซึ่งมีลักษณะคล้ายลำทวนและโดยทั่วไปมีเส้นผ่าศูนย์กลางประมาณ 1 นิ้ว แล้วถักและร้อยรัดประกอบกันให้แน่นหนา ผลิตขึ้นเนื่องจากไม้กวาดดอกหญ้าหรือหญ้าขัดมอญแบบทั่วไปอาจใช้ไม่สะดวกนัก และอาจใช้เวลานานในการใช้ทำความสะอาด
การใช้ไม้กวาดทางมะพร้าว พบมากในกลุ่มผู้ใช้ที่เป็นพระธุดงค์ เพราะต้องอาศัยอยู่ในป่าและแมกไม้ จึงต้องปัดกวาดมูลฝอยที่เกิดจากขยะใบไม้ด้วยไม้กวาดประเภทนี้
วัสดุอุปกรณ์ในการทำ
สำหรับผู้ที่ชำนาญแล้ว หากมัดปลายไม้ได้แน่น ก็ไม่ต้องใช้ตะปูหรือลวด การถักและรัดเชือกทำเพื่อความแน่นหนา จะวนไปทางซ้ายหรือขวาก็ได้ ตามถนัด
โอ้น-มอง
โอ้น-มอง (အုန်းမောင်, ) เกิดเมื่อ 2 กุมภาพันธ์ พ.ศ. 2455 เป็นนักการเมืองชาวพม่า ดำรงตำแหน่งรัฐมนตรีช่วยว่าการกระทรวงคมนาคมในรัฐบาลพม่าก่อนได้รับเอกราช โอ้น-มองและคณะรัฐมนตรีอีก 6 คนรวมทั้งนายกรัฐมนตรีอองซาน ถูกลอบสังหารในวันที่ 19 กรกฎาคม พ.ศ. 2490 ในย่างกุ้ง  วันที่ 19 กรกฎาคมกลายเป็นวันผู้พลีชีพในพม่า
จังหวัดอ่างทองในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566
'''การเลือกตั้งสมาชิกสภาผู้แทนราษฎรจังหวัดอ่างทอง พ.ศ. 2566''' เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 จะจัดขึ้นในวันที่ 14 พฤษภาคม พ.ศ. 2566 โดยแบ่งเขตเลือกตั้งออกเป็น 2 เขตเลือกตั้ง เพิ่มจากการเลือกตั้งครั้งก่อนเมื่อปี พ.ศ. 2562 ขึ้นมา 1 ที่นั่ง ในแต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน
ผลการเลือกตั้งแบบบัญชีรายชื่อ
ผลการเลือกตั้งสมาชิกสภาผู้แทนราษฎรแบบบัญชีรายชื่อ จังหวัดอ่างทอง
! colspan=2 | พรรค ! คะแนนเสียง ! ร้อยละ
เขต 1
เขตเลือกตั้งที่ 1 ประกอบด้วยอำเภอเมืองอ่างทอง อำเภอป่าโมก และอำเภอวิเศษชัยชาญ (ยกเว้นตำบลม่วงเตี้ยและตำบลสาวร้องไห้)
เขต 2
เขตเลือกตั้งที่ 2 ประกอบด้วยอำเภอไชโย อำเภอโพธิ์ทอง อำเภอแสวงหา อำเภอสามโก้ และอำเภอวิเศษชัยชาญ (เฉพาะตำบลม่วงเตี้ยและตำบลสาวร้องไห้)
ดิอะเมซิ่งเรซเอเชีย 1
ดิ อะเมซซิง เรซ เอเชีย ปี 1 เป็นปีที่หนึ่งของรายการ The Amazing Race Asia ซึ่งเป็นเกมโชว์ประเภทเรียลลิตี้ทางโทรทัศน์ รายการนี้จะมีผู้เข้าแข่งขัน 10 ทีม ทีมละ 2 คนซึ่งรู้จักกันมาก่อนแล้ว ทำการแข่งขันโดยเดินทางรอบโลก ทีมที่ชนะจะได้รับเงินรางวัล 100,000 ดอลลาร์สหรัฐอเมริกา สำหรับ ดิ อะเมซซิง เรซ เอเชีย ปี 1 นี้จะแข่งขันเป็นระยะทางประมาณ 36,000 กิโลเมตร ใน 21 วันทางผู้ผลิตรายการพยายามได้พยายามให้มีการแข่งขันกันมากขึ้น โดยให้มีการขับรถด้วยตัวเองมากขึ้น และพยายามลดโอกาสในการขึ้นเครื่องบินในไฟลท์เดียวกันของผู้เข้าแข่งขัน ฤดูกาลนี้เริ่มแพร่ภาพในวันที่ 11 พฤศจิกายน พ.ศ. 2549 ถึง 1 กุมภาพันธ์ พ.ศ. 2550
การคัดเลือกผู้เข้าแข่งขัน
ผู้สมัครกว่า 1,000 ทีมได้ทำการสมัครเข้ามา โดยเป็นผู้ที่อาศัยอยู่ในทวีปเอเชียเท่านั้น (รวมถึงชาวตะวันตกที่สัญชาติเอเชียด้วย) ยกเว้นจากประเทศญี่ปุ่นที่ไม่ได้รับสิทธิ์ในการสมัครลงแข่งขัน จนสุดท้ายคัดเหลือ 10 ทีมที่จะทำการแข่งขันในฤดูกาลที่ 1 นี้
การตลาด
ดิ อะเมซิ่ง เรซ เอเชีย 1 มีผู้สนับสนุนหลัก 6 บริษัท (คาลเท็กซ์, โนเกีย,แอร์เอเชีย ,การท่องเที่ยวแห่งมาเลเซีย, โซนี่และธนาคารสแตนดาร์ดชาร์เตอร์ด) ส่วนทางด้านการตลาดเป็นที่ประสบความสำเร็จเป็นอย่างมาก เพราะทำการฉายไปทั่วเอเชียจึงทำให้มีผู้ชมเป็นจำนวนมาก อย่างไรก็ตามด้วยลักษณะนิสัยของชาวเอเชียที่จะไม่ได้จริงจังกับเรื่องการแข่งขันมากนัก ทำให้โดยรวมแล้วรูปแบบการแข่งขันนั้นไม่รุนแรงและดุเดือดเท่ากับในเวอร์ชันสหรัรฐฯ และมีผู้ให้ความเห็นว่าส่วนใหญ่แล้วทีมมักไม่ได้ขับรถด้วยตนเองจึงทำให้การแข่งขันนี้ง่ายขึ้นเล็กน้อย อย่างไรก็ตามทางทีมงานรับปากว่าจะแก้ปัญหาเรื่องนี้ในฤดูกาลถัดมา
ผลการแข่งขัน
ตารางแสดงชื่อ ความสัมพันธ์ของผู้แข่งขันในขณะถ่ายทำของแต่ละทีมพร้อมทั้งแสดงสถานะในการแข่งขัน ดังนี้ (ตารางนี้อาจไม่ได้แสดงข้อมูลที่ตรงกับข้อมูลที่ออกอากาศในโทรทัศน์เนื่องจากข้อมูลที่เพิ่มเข้ามาบางส่วนในภายหลัง หรือข้อมูลที่ถูกนำออกไปบางส่วน)
ระหว่างทางไปยังจุดหยุดพัก ทีมจะต้องเดินตามเส้นทางที่กำหนดผ่านเขตป่าสงวน Bukit Nanas ไปยังยอดของ หอคอยกัวลาลัมเปอร์ แอนดรูว์กับซีออนเดิมมาถึงเป็นลำดับที่ 1 แต่พวกเขาไม่ได้เดินมาตามทางที่กำหนด จึงต้องลงไปทำให้ถูกต้อง ทำให้พวกเขาจุดพักมาเป็นลำดับที่ 5 ซาบรีน่ากับโจ เจอร์ (มาถึงเป็นที่ 1) / มาร์ดี้กับมาร์สิโอ้ (ที่ 4) / แอนดี้กับลอร่า (ที่ 5) / แอนดรูว์กับซีออน (ที่ 6) / ออลเบย์กับแจ๊คลีน (ที่ 9) ยอมแพ้ในการทำ Roadblock จึงทำให้ถูกบวก 4 ชั่วโมง ในการเข้าจุดพัก แต่ออลเบย์กับแจ๊คลีนไม่ได้รับโทษปรับเวลาเนื่องจากพวกเขามาถึงเป็นลำดับสุดท้ายและถูกคัดออกจากการแข่งขัน ลอร่าขาเจ็บระหว่างทางไป Ocean World เกือบต้องออกจากการแข่งขัน แต่หลังจากการตรวจสอบโดยละเอียด เธอได้รับอนุญาตให้แข่งต่อได้ ฮอวาร์ดกับซาร์แรน ยอมแพ้ในการทำ Roadblock จึงทำให้ถูกบวก 4 ชั่วโมง ในการเข้าจุดพัก ซาฮิลกับพาร์ชาน เดิมมาถึงเป็นลำดับที่ 5 แต่พวกเขา ทำผิดกฎโดยการนั่งรถส่วนตัวไปกับคนท้องถิ่นทำให้ถูกทำโทษ 1 ชั่วโมง ทีมที่เหลืออยู่ (แซนดี้กับเฟรนเชสก้า, มาร์ดี้กับมาร์สิโอ้ และแชรอนกับเมโลดี้) มาถึงระหว่างที่ซาฮิลกับพาร์ชานโดนโทษปรับเวลาอยู่ ส่งผลให้พวกเขาถูกคัดออกจากการแข่งขัน แอนดี้กับลอร่า ขับรถเกินตามที่กำหนด (146 กิโลเมตรต่อชั่วโมง แต่ความเร็วที่จำกัดไว้คือ 100 กิโลเมตรต่อชั่วโมง) โทษปรับเวลาคิดจากความเร็วที่เกินกำหนด คูณด้วย 2 พวกเขาจึงได้รับโทษปรับเวลา 92 นาทีเมื่อมาถึงจุดหยุดพัก แต่โทษปรับเวลานี้จะไปมีผล ณ เวลาที่ออกจากจุดพักในเลกที่ 7 เพื่อไปต่อในเลกที่ 8 ดังนั้นเมื่อคำนวณโทษปรับเวลาแล้ว พวกเขาจะออกจากจุดพักต่อไปเป็นลำดับที่ 6 แต่พวกเขาไม่ต้องรับโทษปรับเวลาตอนที่เข้า ณ จุดหยุดพัก ซึ่งทำให้ลำดับของพวกเขา ณ ช่วงที่เข้าจุดพักมายังอยู่ในลำดับ 2 เหมือนเดิม เลกที่ 9 เป็น Double-Length Leg ซึ่งแบ่งการออกอากาศเป็น 2 ตอน
ชื่อตอนในการแข่งขัน
ชื่อตอนในการแข่งขันมักมาจากคำพูดสำคัญ ๆ ของผู้เข้าแข่งขันในเลกนั้น ๆ
รางวัล
ในบางเลก ทางรายการจะมีรางวัลพิเศษให้กับทีมที่มาถึงจุดพักเป็นทีมแรก
สมเด็จพระวันรัต (จุนท์ พฺรหฺมคุตฺโต)
สมเด็จพระวันรัต ฉายา พฺรหฺมคุตฺโต (นามเดิม:จุนท์ พราหมณ์พิทักษ์) เป็นสมเด็จพระราชาคณะฝ่ายธรรมยุติกนิกาย อดีตคณะผู้ปฏิบัติหน้าที่สมเด็จพระสังฆราช,อดีตเจ้าคณะใหญ่คณะธรรมยุต, อดีตกรรมการมหาเถรสมาคม, อดีตประธานคณะสนองงานในสมเด็จพระสังฆราช พระองค์ที่ 20 และอดีตเจ้าอาวาสวัดบวรนิเวศราชวรวิหาร
ประวัติ
สมเด็จพระวันรัต มีนามเดิมว่า จุนท์ พราหมณ์พิทักษ์ เกิดเมื่อวันพฤหัสบดีที่ 17 กันยายน พ.ศ. 2479 ขึ้น 1 ค่ำ เดือน 11 ปีชวด ณ บ้านเกาะเกตุ ตำบลชำราก อำเภอเมือง จังหวัดตราด โยมบิดา-มารดา ชื่อ นายจันทร์และนางเหล็ย พราหมณ์พิทักษ์ ท่านสำเร็จการศึกษาชั้นประถมปีที่ 4 จากโรงเรียนวัดคิรีวิหาร ตำบลชำราก อำเภอเมืองตราด จังหวัดตราด จากนั้น ได้เข้าพิธีบรรพชาเมื่อวันพุธที่ 12 พฤษภาคม พ.ศ. 2491 ณ วัดคิรีวิหาร ตำบลชำราก อำเภอเมืองตราด จังหวัดตราด โดยมีพระวินัยบัณฑิตเป็นพระอุปัชฌาย์ กระทั่งอายุครบ 20 ปีบริบูรณ์ ได้เข้าพิธีอุปสมบท เมื่อวันอาทิตย์ที่ 8 กรกฎาคม พ.ศ. 2499 ณ พระอุโบสถวัดบวรนิเวศวิหาร โดยมีสมเด็จพระสังฆราชเจ้า กรมหลวงวชิรญาณวงศ์ เป็นพระอุปัชฌาย์ พระวินัยบัณฑิต (ถาวร ฐานุตฺตโร) วัดคิรีวิหาร จังหวัดตราด เป็นพระกรรมวาจาจารย์ และพระครูวิสุทธิธรรมภาณ (แจ่ม ธมฺมสาโร) เป็นพระอนุสาวนาจารย์ หลังอุปสมบทได้ศึกษาพระปริยัติธรรมจนสอบได้เปรียญธรรม 9 ประโยค จากสำนักเรียนวัดบวรนิเวศวิหาร
ทั้งนี้สมเด็จพระวันรัต นับว่าเป็นพระนวกะ (พระบวชใหม่) ร่วมสมัยกับพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร รัชกาลที่ 9 ที่ทรงผนวชวันที่ 22 ตุลาคม พ.ศ. 2499 และประทับที่วัดบวรนิเวศวิหาร จนกระทั่งทรงลาผนวชวันที่ 5 พฤศจิกายน พ.ศ. 2499 และเมื่อคราวที่ สมเด็จพระวันรัต ดำรงสมณศักดิ์ที่ พระอมรโมลี ยังได้เป็นพระอาจารย์ถวายพระอักษรเรื่องพระธรรมวินัย แด่พระบาทสมเด็จพระปรเมนทรรามาธิบดีศรีสินทรมหาวชิราลงกรณ พระวชิรเกล้าเจ้าอยู่หัว รัชกาลที่ 10 เมื่อครั้งดำรงพระราชอิสริยยศ สมเด็จพระบรมโอรสาธิราช เจ้าฟ้ามหาวชิราลงกรณ สยามมกุฎราชกุมาร ที่ทรงผนวชเมื่อเดือนพฤศจิกายน พ.ศ. 2521 ด้วย
ในพระราชพิธีพระราชทานเพลิงพระศพสมเด็จพระเจ้าพี่นางเธอฯ กรมหลวงนราธิวาสราชนครินทร์ วันที่ 15 พฤศจิกายน พ.ศ. 2551 สมเด็จพระวันรัต ขณะดำรงสมณศักดิ์ที่พระพรหมมุนี ได้ปฏิบัติหน้าที่พระเถระชั้นผู้ใหญ่ นั่งพระเสลี่ยงกลีบบัว (พระยานมาศพระนำ) และราชรถน้อย (รถพระนำ) อ่านพระอภิธรรมนำขบวนพระอิสริยยศ ในการเคลื่อนพระศพ จากพระที่นั่งดุสิตมหาปราสาท สู่พระเมรุ ณ มณฑลพิธีท้องสนามหลวง
รวมทั้งในพระราชพิธีพระราชทานเพลิงพระศพสมเด็จพระเจ้าภคินีเธอ เจ้าฟ้าเพชรรัตนราชสุดา สิริโสภาพัณณวดี วันที่ 9 เมษายน พ.ศ. 2555 สมเด็จพระวันรัต ได้ปฏิบัติหน้าที่พระเถระชั้นผู้ใหญ่ นั่งพระเสลี่ยงกลีบบัว (พระยานมาศพระนำ) และราชรถน้อย (รถพระนำ) อ่านพระอภิธรรมนำขบวนพระอิสริยยศ ในการเคลื่อนพระศพจากพระที่นั่งดุสิตมหาปราสาท สู่พระเมรุ ณ มณฑลพิธีท้องสนามหลวง
และในพระราชพิธีถวายพระเพลิงพระบรมศพ พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร วันพฤหัสบดีที่ 26 ตุลาคม พ.ศ. 2560 สมเด็จพระวันรัต ได้ปฏิบัติหน้าที่พระเถระชั้นผู้ใหญ่ นั่งพระเสลี่ยงกลีบบัว (พระยานมาศพระนำ) และราชรถน้อย (รถพระนำ) อ่านพระอภิธรรมนำขบวนพระอิสริยยศ ในการเคลื่อนพระศพ จากพระที่นั่งดุสิตมหาปราสาท สู่พระเมรุ ณ มณฑลพิธีท้องสนามหลวงอีกวาระหนึ่ง
หน้าที่พิเศษอีกประการหนึ่งของสมเด็จพระวันรัต คือ การที่ได้รับมอบหมายจากเถรสมาคมเป็นผู้ตรวจสอบการคำนวณปฏิทินหลวง (ปฏิทินจันทรคติไทย) และให้ความเห็น ก่อนที่จะประกาศใช้ในแต่ละปี นอกจากนี้ยังเดินหมุดและคำนวณปฏิทินปักขคณนาสำหรับวันลงอุโบสถให้กับคณะสงฆ์ธรรมยุตด้วย
สมเด็จพระวันรัต (จุนท์ พฺรหฺมคุตฺโต) เจ้าอาวาสวัดบวรนิเวศวิหาร อาพาธด้วยโรคมะเร็งถุงน้ำดี ได้รับการรักษาอย่างต่อเนื่อง ณ โรงพยาบาลจุฬาลงกรณ์ สภากาชาดไทย ตั้งแต่วันที่ 1 ธันวาคม พ.ศ. 2564 จนถึงวันที่ 15 มีนาคม พ.ศ. 2565 เวลา 14.22 น. สมเด็จพระวันรัต ได้มรณภาพด้วยอาการสงบนั้น
พระบาทสมเด็จพระเจ้าอยู่หัว ทรงพระกรุณาโปรดเกล้าฯ พระราชทานพระบรมราชานุเคราะห์ในการสวดพระอภิธรรมศพระหว่าง 18-23 มีนาคม พ.ศ. 2565 และทรงพระกรุณาโปรดเกล้าฯ บำเพ็ญพระราชกุศล 7 วัน 50 วัน และ 100 วัน พระราชทานเพลิงศพ นอกจากนี้ยังทรงพระกรุณาโปรดเกล้าฯ พระราชทานเลื่อนชั้นเกียรติยศประกอบศพ จากโกศไม้สิบสอง เป็นโกศมณฑป ฉัตรเครื่องสูงทองแผ่ลวด ซึ่งจะพระราชทานเฉพาะพระเจ้าบรมวงศ์ พระองค์เจ้า และพระเจ้าวรวงศ์ พระองค์เจ้า ที่ทรงกรม ข้าราชการชั้นเสนาบดีที่เป็นราชสกุล จึงนับเป็นเกียรติยศสูงสุดที่พระราชทานแก่พระราชาคณะชั้นสมเด็จ
นอกจากนี้ พระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินี ยังเสด็จพระราชดำเนินมาในการพระราชทานน้ำหลวงสรงศพสมเด็จพระวันรัตด้วยพระองค์เอง วันที่ 17 มีนาคม พ.ศ. 2565 และการทรงบำเพ็ญพระราชกุศล 7 วัน ในวันที่ 21 มีนาคม พ.ศ. 2565 อีกด้วย
พระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินี เสด็จพระราชดำเนินไปในการพระราชทานเพลิงศพเมื่อวันที่ 1 ธันวาคม พ.ศ. 2565 ณ เมรุหลวงหน้าพลับพลาอิศริยาภรณ์ วัดเทพศิรินทราวาส
รถไฟใต้ดินปราก สายบี
รถไฟใต้ดินปราก สายบี หรือ สายสีเหลือง เป็นสายรถไฟใต้ดินในกรุงปราก สาธารณรัฐเช็ก เปิดใช้งานลำดับที่ 3 เปิดใช้งานส่วนแรกใน ค.ศ. 1985 และเปิดส่วนต่อขยายเรื่อยมาในช่วงคริสต์ทศวรรษ 1990 ปัจจุบันเป็นสายยาวสุดในปราก มี 24 สถานี ระยะทาง 25.6 km
ฟาร์มสัตว์
ฟาร์มสัตว์ (ranch; rancho) เป็นอาณาบริเวณพื้นดิน ตลอดจนสิ่งปลูกสร้างทั้งหลาย ซึ่งมีวัตถุประสงค์เป็นหลักเพื่อใช้เลี้ยงปศุสัตว์ (ranching) เช่น วัวและแกะ คำว่า ranch มักใช้กับการเลี้ยงปศุสัตว์ในประเทศเม็กซิโก ภาคตะวันตกของสหรัฐและแคนาดา แม้มีฟาร์มสัตว์นี้อยู่ที่อื่นด้วย ปศุสัตว์ที่พบน้อยกว่าเช่น ม้า กวางเอลก์ ควายไบซันอเมริกัน หรือนกกระจอกเทศ นกอีมูและอัลปากา
ฟาร์มสัตว์โดยทั่วไปเป็นพื้นที่ขนาดใหญ่ แต่ที่จริงมีขนาดเท่าใดก็ได้ ในภาคตะวันตกของสหรัฐ ฟาร์มสัตว์จำนวนมากเป็นที่ดินที่เอกชนเป็นเจ้าของร่วมกับการเช่าที่ดินภายใต้การควบคุมของสำนักจัดการที่ดินหรือการป่าไม้สหรัฐ ถ้าฟาร์มสัตว์นั้นมีที่ดินเพาะปลูกได้หรือมีชลประทานด้วย อาจมีการกสิกรรม ปลูกพืชสำหรับให้อาหารสัตว์ด้วย
ปอร์โตฟลาวีอา
ปอร์โตฟลาวีอา (Porto Flavia) เป็นอ่าวริมทะเล ตั้งอยู่ใกล้กับเนบีดาในคอมมูนอีเกลซีอัส ซาร์ดีญาใต้ ประเทศอิตาลี สร้างขึ้นในปี 1923–24 และใช้งานเป็นศูนย์กลางการผลิตแร่ของมาซูอาบนชายฝั่งของซาร์ดีญาในแถบอีเกลซีเอนเต ชื่อของปอร์โตนี้ตั้งตามฟลาวีอา เวเชลลี (Flavia Vecelli) ลูกสาวของวิศวกรและผู้ออกแบบ เซซาเร เวเชลลี (Cesare Vecelli) ลักษณะของอ่าวถือว่าโดดเด่นและพิเศษกว่าทุกที่ในโลก รวมถึงเป็นผลงานวิศวกรรมชั้นยอดของโลกในเวลานั้น
การออกแบบและก่อสร้าง
ปอร์โตฟลาวีอาออกแบบโดยวิศวกรชาวอิตาลี เซซาเร เวเชลลี (Cesare Vecelli) โดยเจ้าของเหมืองต้องการปรับปรุงเวลาและค่าใช้จ่ายในการขนส่งผลิตภัณฑ์จากเหมืองขึ้นบนเรือกลไอน้ำ เวเชลลีทำการสำรวจพื้นที่ในแถบมาซูอา และพบกับหน้าผาสูงชันด้านหน้าของสแต็กที่ชื่อ ปันดีซุจเจโร (Pan di Zucchero) ทะเลตรงนี้ลึกพอและปลอดภัยดีจากลมและคลื่นลมทำให้สามารถทอดสมอได้ปลอดภัยในขณะที่ขนส่งแร่ลงมาจากหน้าผาโดยใช้แรงโน้มถ่วง
หลังการสำรวจพื้นที่นานหนึ่งปีเต็ม เขาได้ออกแบบแผนโดยละเอียดสำหรับสร้างอุโมงค์สองอุโมงค์ที่วางซ้อนกัน (superimposed tunnels) แต่ละอุโมงค์มีความยาว 600 m และเชื่อมต่อเข้ากับพื้นที่เก็บแร่ที่ผ่านขบวนการแล้วจำนวนเก้าโถงลักษณะเป็นแนวตั้ง ในอุโมงค์อันบนมีติดตั้งรถไฟฟ้าเพื่อขนส่งจากปลายทางฝั่งหน้าผาไปยังพื้นที่เก็บแร่ แร่จะถูกเทออกมาโดยใช้แรงโน้มถ่วงลงบนโครงสร้างคล้ายประตูกักน้ำ (hatches) บนยอดของพื้นที่เก็บแร่ ส่วนในอุโมงค์ล่างเป็นสายพานสำหรับรับแร่จากที่เก็บแร่ไปยังสายพานตวามยาว 16 m ที่สามารถขนส่งแร่เต็มความจุของเรือกลไอน้ำได้ภายในสองวัน ส่วนที่เก็บแร่ที่เจาะเข้าไปในหินนั้นสามารถบรรจุแร่ได้ถึง 10000 MT
ทีมงานผู้เชี่ยวชาญด้านการระเบิดเหมืองแร่และปีนเขาได้ถูกว่าจ้างให้มาช่วยในการก่อสร้าง โดยทำงานกันเป็นกะกลางวันกับกลางคืนเพื่อให้สร้างเสร็จทันตามเวลาที่ตั้งไว้ ในการก่อสร้างนี้ มาตรการความปลอดภัยต่าง ๆ ได้ถูกละเลยอย่างหนักเพื่อให้สร้างเสร็จเร็ว กระนั้นก็ไม่มีรายงานผู้เสียชีวิตในระหว่างการก่อสร้าง
การใช้งาน
ปอร์โตฟลาวีอาเริ่มเปิดใช้งานในปี 1924 และช่วยลดค่าใช้จ่ายลงมากถึง 70% และข่วยให้วีแอล มองตาเญ (Vieille Montagne) สามารถกินส่วนแบ่งในตลาดได้อย่างรวดเร็ว การก่อสร้างปอร์โตฟลาวีอาคุ้มทุนในเวลาเพียงสองปี และได้รับการยกย่องให้เป็นผลงานทางวิศวกรรมที่มหัศจรรย์ในวงการธุรกิจเหมืองแร่ ในขณะเดียวกัน เหมืองแร่อื่น ๆ ในพื้นที่ไม่ได้รับอนุญาตให้ใช้อุโมงค์และอ่าวของปอร์โตฟลาวีอา ทำให้ยังคงต้องใช้แรงงานมุนษย์และการขนส่งทางรางที่เวลานานกว่า ในสภาวการณ์ปกติ สามารถขนส่งแร่มากกว่า 500 MT ลงเรือในเวลาหนึ่งชั่วโมง
ปอร์โตฟลาวีอาลดทอนความสำคัญลงในทศวรรษ 1960s พร้อมกับการเสื่อมลงของธุรกิจเหมืองแร่ในแถบซูลชีส-อัเกลเชียนเต ก่อนจะปิดใช้งานลงในทศวรรษ 1990s หลังการผลิตแร่ในพื้นที่มาซูอาปิดตัวลง ปัจจุบันปอร์โตฟลาวีอาเป็นของ IGEA SpA บริษัทสาธารณะที่มีหน้าที่ในการดูแลและบำรุงรักษาเหมืองแร่เก่าแก่ในพื้นที่ ผอร์โตฟลาวีอาได้รับการคุ้มครองโดยยูเนสโก ปัจจุบันมีบริการนำชมอุโมงค์ที่นำชมโดยอดีตคนงานและวิศวกรเหมืองของ IGEA
ยุทธการที่สเลาส์
ยุทธการสเลาส์ (Battle of Sluys) เป็นยุทธนาวีที่เกิดขึ้นเมื่อวันที่ 24 มิถุนายน ค.ศ. 1340 อันเป็นการเริ่มต้นของสงครามร้อยปี ยุทธการจบลงด้วยชัยชนะของฝ่ายอังกฤษ
การถือครองในฝรั่งเศสของกษัตริย์อังกฤษ
นับตั้งแต่การพิชิตอังกฤษของชาวนอร์มัน พระมหากษัตริยอังกฤษได้ถือครองบรรดาศักดิ์และที่ดินในฝรั่งเศสในฐานะเป็นข้าศักดินาของกษัตริย์ฝรั่งเศส อังกฤษถือครองดินแดนในฝรั่งเศสมากขึ้นเรื่อยๆ กระทั่งในปี ค.ศ. 1337 อังกฤษถูกริบกัสกอญซึ่งตั้งอยู่ทางตะวันตกเฉียงใต้ของฝรั่งเศสกับปงตีเยอซึ่งตั้งอยู่ทางตอนเหนือของฝรั่งเศส กัสกอญเป็นแคว้นที่มีภาษาเป็นของตัวเองและเป็นตลาดผลิตและค้าไวน์รายใหญ่ สร้างรายได้เป็นกอบเป็นกำให้แก่กษัตริย์อังกฤษ ด้วยความโกรธพระเจ้าเอ็ดเวิร์ดที่ 3 แห่งอังกฤษจึงประกาศถือสิทธิในราชบัลลังก์ฝรั่งเศส โดยให้เหตุผลว่าทรงมีสิทธิตามสายเลือดมากกว่าพระเจ้าฟีลิปที่ 6 แห่งฝรั่งเศส จึงเป็นจุดเริ่มต้นของสงครามร้อยปี
สิทธิในบัลลังก์ฝรั่งเศสของกษัตริย์อังกฤษ
ทั้งพระเจ้าเอ็ดเวิร์ดที่ 3 และพระเจ้าฟีลิปที่ 6 ต่างสืบเชื้อสายมาจากพระเจ้าฟีลิปที่ 3 แห่งฝรั่งเศส
พระเจ้าเอ็ดเวิร์ดที่ 3 เป็นลูกหลานในสายพระราชโอรสคนโต คือ เจ้าชายฟีลิป ในปี ค.ศ. 1285 เจ้าชายฟีลิปได้ขึ้นเป็นพระเจ้าฟีลิปที่ 4 ครองบัลลังก์ต่อจากพระราชบิดา พระองค์มีพระโอรสสามคนกับพระธิดาอีกหนึ่งคน พระโอรสทั้งสามต่างได้ขึ้นเป็นกษัตริย์แห่งฝรั่งเศสต่อๆกัน เนื่องจากแต่ละคนต่างไม่มีพระราชโอรส ขณะที่เจ้าหญิงอีซาแบล พระธิดาเพียงคนเดียวของพระเจ้าฟีลิปที่ 4 ได้สมรสกับพระเจ้าเอ็ดเวิร์ดที่ 2 และมีพระราชโอรสเป็นพระเจ้าเอ็ดเวิร์ดที่ 3
หลังพระเจ้าชาร์ลส์ที่ 4 พระราชโอรสคนสุดท้ายของพระเจ้าฟีลิปที่ 4 สวรรคตโดยไร้ทายาทชายสืบบัลลังก์ ฟีลิปแห่งวาลัวได้ประกาศตัวท้าชิงบัลลังก์ฝรั่งเศสกับพระเจ้าเอ็ดเวิร์ดที่ 3 สุดท้ายขุนนางฝรั่งเศสได้ลงมติเลือกฟีลิปแห่งวาลัวเป็นพระเจ้าฟีลิปที่ 6 แห่งฝรั่งเศส
เตรียมพร้อมรบ
ในตอนนั้นฝรั่งเศสมีกองเรือที่เกรียงไกร ทั้งยังมีกำลังเสริมเป็นกองเรือพายโบราณจากเจนัว กองเรือฝรั่งเศสได้เข้าขัดขวางเรือค้าขายอังกฤษที่ข้ามผ่านช่องแคบ โดยเฉพาะเรือที่จะไปค้าขายไวน์กับกัสกอญและค้าขายขนแกะกับแฟลนเดอร์ อังกฤษจึงส่งกองเรือไปฟาดฟันกับกองเรือฝรั่งเศสบริเวณช่องแคบ แต่พลาดท่าจนถูกยึดเรือคริสโตเฟอร์และเรือเอ็ดเวิร์ดซึ่งเป็นเรือลำใหญ่ที่สุดที่มี ต่อมาในปีเดียวกันกองเรือฝรั่งเศสได้บุกเมืองพลิมัท ทำการเผาเมืองและยึดเรือที่จอดเทียบท่า
ในปี ค.ศ. 1340 พระเจ้าเอ็ดเวิร์ดที่ 3 เริ่มระดมกองเรือสำหรับโจมตีชายฝั่งทางเหนือของฝรั่งเศส เพื่อตอกย้ำการอ้างสิทธิ์ในบัลลังก์ฝรั่งเศส
อังกฤษในคริสต์ศตวรรษที่ 14 ยังไม่มีราชนาวี มีแต่เรือค้าขายที่เรียกว่าเรือค็อก เป็นเรือบตหนึ่งเสา ผ้าใบสี่เหลี่ยมใบเดี่ยว ท้องเรือลึก หัวเรือเพรียว กลางเรือกลมป้อม มีพวงมาลัย ควบคุมทิศทางโดยใช้พายและหางเสือ มีความยาวอยู่ในช่วง 15 ถึง 25 เมตร (49 ถึง 82 ฟุต) กว้าง 5 ถึง 8 เมตร (16 ถึง 26 ฟุต) รับน้ำหนักสูงสุดได้ 200 ตัน พระเจ้าเอ็ดเวิร์ดที่ 3 ได้ระดมเรือค้าขายและเปลี่ยนเป็นเรือรบด้วยการคอกห้องไม้ไว้บริเวณหัวและท้ายเรือและสร้างแท่นยืนบนยอดเสาเรือ เพื่อให้พลธนูยืนประจำยิงธนูและก้อนหินใส่เรือศัตรูที่เทียบข้าง ความสูงพ้นน้ำที่มากกว่าเรือของฝรั่งเศสทำให้เรือค็อกของอังกฤษได้เปรียบในการต่อสู้ระยะประชิด เนื่องจากอยู่เหนือกว่าเรือศัตรู
ขุนนางอังกฤษหลายคนได้รับมอบหมายให้ระดบเรือค้าขายมาจากส่วนต่างๆ ของประเทศเพื่อนำมาให้พระเจ้าเอ็ดเวิร์ดที่ 3 ตั้งกองเรือ เซอร์โรเบิร์ต มอร์ลีย์นำเรือ 50 ลำมาจากตอนเหนือของอังกฤษ, เอิร์ลแห่งอารันเดลนำกองเรือค้าขายมาจากทางตะวันตกของอังกฤษ และเอิร์ลแห่งฮันติงดอนนำเรือมาจากท่าเรือซิงในเคนต์
Discocalyx
ถิ่นกำเนิดของมันคือ ฟิลิปปินส์ไปแปซิฟิกตะวันตก
สปีชีส์ในสกุล ได้แก่:
ยุทธการที่สเลาส์
เตรียมพร้อมรบ
พระเจ้าเอ็ดเวิร์ดที่ 3 รวมกองเรือที่แม่น้ำออร์เวลล์และแม่น้ำสตาวเออร์ ใกล้กับเมืองแฮริช ทรงตั้งเรือค็อกธอมัสเป็นเรือธงและกางใบเรือออกเดินทางในวันที่ 22 มิถุนายน ค.ศ. 1340 กองเรือของพระองค์มีเรือประมาณ 300 ถึง 400 ลำ เป็นเรือขนาดเล็ก ส่วนใหญ่มีลูกเรือ 5 ถึง 6 คนและบรรทุกพลธนู 10 ถึง 15 คนกับทหารติดอาวุธ ทรงไปถึงสเลาส์ในบ่ายวันต่อมา กองเรืออังกฤษทอดสมอที่เมืองบลังกาเบฌาซึ่งอยู่ทางตะวันออกเฉียงเหนือของสเลาส์ เย็นวันนั้นพระเจ้าเอ็ดเวิร์ดที่ 3 ส่งอัศวินไปสอดแนมกองเรือฝรั่งเศสที่ทอดสมออยู่ตรงทางเข้าปากแม่น้ำชวิน
เริ่มยุทธการ
ในวันที่ 24 มิถุนายน ค.ศ. 1340 กองเรืออังกฤษมุ่งหน้าไปสเลาส์โดยจัดกระบวนทัพเป็นสองแถว กองเรือฝรั่งเศสตั้งกระบวนทัพเป็นสองแถวขนานท่า เรือฝรั่งเศสแต่ละลำมีแผ่นไม้พาดเชื่อมต่อกัน วิธีนี้เป็นวิธีที่ใช้กันทั่วไปในทะเลเพื่อให้ทหารสามารถย้ายจากเรือลำหนึ่งไปอีกลำหนึ่งได้ เพื่อไปจัดการกับศัตรูที่ขึ้นมาบนเรือลำใดลำหนึ่งในกระบวนแถว แต่จุดอ่อนของวิธีนี้คือเรือจะไม่เป็นอิสระในการเคลื่อนที่
เรือคริสโตเฟอร์กับเรืออังกฤษลำอื่นๆ ที่ยึดมาได้อยู่จอดอยู่ตรงปลายทางซ้ายของกองเรือที่หนึ่งของฝรั่งเศส ด้วยความกระหายที่จะยึดเรือคืน อังกฤษจึงเริ่มโจมตีกองเรือฝรั่งเศสจากกราบซ้าย
พระเจ้าเอ็ดเวิร์ดแบ่งเรือเป็นสามกลุ่ม สองกลุ่มแรกบรรทุกพลธนู ส่วนกลุ่มที่สามบรรทุกทหารติดอาวุธ เรือบรรทุกพลธนูของอังกฤษเข้าประชิดเรือของฝรั่งเศส พลธนูระดมยิงธนูใส่ดาดฟ้าเรือศัตรู พลธนูของอังกฤษเป็นพลธนูยาว สามารถยิงธนูได้ 20 ลูกต่อนาที มีระยะยิงสูงสุด 270 เมตร (300 หลา) ในขณะที่พลยิงของเจนัวเป็นพลหน้าไม้ สามารถยิงได้เพียง 2 ลูกต่อนาทีและมีระยะยิงน้อยกว่า ระหว่างที่เรือศัตรูกำลังถูกระดมยิง เรือที่บรรทุกทหารติดอาวุธก็เข้าประชิดเพื่อให้ทหารติดอาวุธขึ้นไปยึดเรือศัตรู เนื่องจากเรือของฝรั่งเศสเชื่อมติดกัน ทหารอังกฤษจึงสามารถข้ามจากเรือลำหนึ่งไปยึดเรือลำอื่นๆได้ต่อ
หลังการต่อสู้ระยะอันรุนแรง อังกฤษสามารถยึดเรือฝรั่งเศสได้หลายลำ ส่วนพลหน้าไม้เจนัวสามารถยึดเรืออังกฤษได้สองลำ กองเรือที่สองของฝรั่งเศสจึงแตกกระบวนแถว บางส่วนเข้ามาช่วยรบ อีกส่วนพยายามหนี บอคาเนกรานำกองเรือพายโบราณของเจนัวออกสู่ทะเลด้วยการพายเรือทวนกระแสลม เพื่อสลัดหนีกองกำลังที่ไล่ตามมาของอังกฤษและล่องเรืออกไปทางตะวันตก ทิ้งให้กองเรือฝรั่งเศสป้องกันตัวเองตามยถากรรม
กองเรือฝรั่งเศสถูกทำลายไม่มีเหลือ อัศวิน ทหารติดอาวุธ ทหารทั่วไป และลูกเรือฝรั่งเศสทั้งกระโดดและถูกโยนลงทะเล หลายคนจมน้ำตายเพราะน้ำหนักของอาวุธที่ติดตัว คนที่หนีขึ้นฝั่งถูกสังหารบนฝั่ง
ยุทธการจบลงในช่วงย่ำค่ำด้วยชัยชนะท่วมท้นของอังกฤษ พระเจ้าเอ็ดเวิร์ดที่ 3 ได้รับบาดเจ็บ อาจจะด้วยธนูหรือหน้าไม้ของศัตรู
จำนวนผู้บาดเจ็บล้มตาย
ยุทธการยุคกลางทั้งหลายล้วนยากที่จะชี้ชัดจำนวนผู้บาดเจ็บล้มตายได้ แต่คาดว่าฝ่ายฝรั่งเศสคาดว่าน่าจะบาดเจ็บล้มตายราวหมื่นกว่าคน ขณะที่ฝ่ายอังกฤษไม่มีระบุจำนวนผู้บาดเจ็บล้มตาย ฝรั่งเศสน่าเสียเรือทั้งหมดยกเว้นกองเรือพายโบราณของบอคาเนกราที่หนีไปได้ อูก กีเยเร ผู้บัญชาการฝรั่งเศสถูกสังหาร ส่วนนิโกลา บิอูเชถูกจับกุมและถูกพระเจ้าเอ็ดเวิร์ดที่ 3 สั่งแขวนคอ
หลังยุทธการ
ยุทธการสเลาส์ทำให้ทัพเรือฝรั่งเศสสิ้นฤทธิ์ไปหลายปี หลังเสร็จสิ้นยุทธการพระเจ้าเอ็ดเวิร์ดได้นำทัพเข้าปิดล้อมเมืองกรุงตูร์แนของแฟลนเดอร์ซึ่งภักดีต่อพระเจ้าฟีลิปที่ 6 กองทัพของพระองค์ไปถึงตูร์แนในวันที่ 23 กรกฎาคม ค.ศ. 1340 และเริ่มทำการปิดล้อมเมือง เมื่อเวลาผ่านไปเงินค่าจ้างทหารของพระเจ้าเอ็ดเวิร์ดที่ 3 เริ่มหร่อยหรอ ฝ่ายกรุงตูร์แนก็เริ่มขาดแคลนอาหาร ในวันที่ 22 กันยายน ฌานแห่งวาลัว มารดาของพระมเหสีของพระเจ้าเอ็ดเวิร์ดที่ 3 ได้เดินทางมาหาพระองค์ที่ค่ายเพื่อร้องขอสันติภาพ ก่อนหน้านั้นพระนางได้ร้องขอต่อพระเจ้าฟีลิปที่ 6 แบบเดียวกัน อังกฤษกับฝรั่งเศสจึงตกลงทำสัญญาพักรบอิสเปลช็องในวันที่ 25 กันยายน ค.ศ. 1340 การปิดล้อมตูร์เนย์จึงจบลงโดยไม่มีใครเสียหน้า
บากิ
บากิ (刃牙; Baki) เป็นซีรีส์การ์ตูนญี่ปุ่นเขียนโดย เคสุเกะ อิตางากิ เริ่มตีพิมพ์ภาคแรกในชื่อ บากิ จอมประจัญบาน ใน นิตยสาร Shonen Champion รายสัปดาห์ตั้งแต่ พ.ศ. 2534 จนถึง พ.ศ. 2542 โดยมีภาคต่อ บากิ ศึกอสูรจอมประจัญบาน ตีพิมพ์ตามมาใน พ.ศ. 2542 จนถึง พ.ศ. 2548, ภาคที่สาม ฮันมะ บากิ ในปี พ.ศ. 2548 ถึง พ.ศ. 2555, และภาคที่สี่ บากิ จอมระห่ำ ที่เริ่มตีพิมพ์ในเดือนมีนาคม พ.ศ. 2557 และอวสานลงเมื่อวันที่ 5 เมษายน พ.ศ. 2562 ซีรีส์บากิถูกดัดแปลงเป็นอนิเมะฉายทางโทรทัศน์ในประเทศญี่ปุ่นโดยสถานีโทรทัศน์ทีวีโตเกียว ในช่วง 8 มกราคม พ.ศ. 2546 และใน พ.ศ. 2562 ได้ถูกดัดแปลงเป็นโอเอ็นเอฉายทางเน็ตฟลิกซ์
เนื้อเรื่อง
เรื่องราวของ ฮันมะ บากิ เด็กหนุ่มผู้ฝึกฝนตัวเองเพื่อที่จะได้เป็นนักสู้ที่แข็งแกร่งกว่าพ่อของเขา ฮันมะ ยูจิโร่ ผู้ถูกขนานนามว่าเป็น "สิ่งมีชีวิตที่แข็งแกร่งที่สุดในปฐพี" หรือ "ออก้า"
มังงะ
ปัจจุบันหนังสือการ์ตูน บากิ จอมประจัญบานได้ถูกตีพิมพ์เป็นภาษาไทยทั้งหมดสี่ภาค และอีกหนึ่งภาคแยก
สาธารณรัฐแห่งสหภาพพม่า (พ.ศ. 2491–2505)
สหภาพพม่า (ပြည်ထောင်စု မြန်မာနိုင်ငံတော်‌) เป็นประเทศพม่าหลังจากได้รับเอกราชจากอังกฤษและปกครองด้วยรัฐบาลของพลเรือน การปกครองในยุคนี้สิ้นสุดลงใน พ.ศ. 2505 หลังการรัฐประหารของนายพลเน วิน และเปลี่ยนการปกครองประเทศเป็นสาธารณรัฐสังคมนิยมแห่งสหภาพพม่า
ความขัดแย้งกับกลุ่มการเมืองต่าง ๆ
ในยุคนี้ มีปัญหาความขัดแย้งกับกลุ่มพรรคคอมมิวนิสต์ซึ่งมีพรรคคอมมิวนิสต์ธงแดงของทะขิ่นโส และพรรคคอมมิวนิสต์ธงขาวของทะขิ่นถั่นทุน กลุ่ม Yèbaw Hpyu ที่นำโดย โบ ลา ยอง ซึ่งเป็นสมาชิกของกลุ่มทะขิ่น 30 คน กองทัพปฏิวัติพม่าที่นำโดย โบ เซยา โบ ยาน ออง และโบ เหย่ ทุต ซึ่งเป็นสมาชิกของกลุ่มทะขิ่น 30 คนเช่นกัน โดยการสู้รบเริ่มตั้งแต่เดือนมีนาคม พ.ศ. 2491 นอกจากนั้น ยังเกิดความขัดแย้งกับขนกลุ่มน้อยคือมุสลิมในรัฐยะไข่และเกิดความขัดแย้งกับสหภาพแห่งชาติกะเหรี่ยงที่ต้องการสร้างรัฐอิสระของตนเองตั้งแต่เดือนสิงหาคม พ.ศ. 2491 ในช่วงแรก ทั้งฝ่ายคอมมิวนิสต์และฝ่ายกะเหรี่ยงยึดครองพื้นที่ไว้ได้มาก ฝ่ายรัฐบาลเริ่มคุมพื้นที่คืนได้ใน พ.ศ. 2492 ต่อมา ใน พ.ศ. 2497 ชาวกะเหรี่ยงประกาศจัดตั้งรัฐอิสระชื่อรัฐกอทูเลและได้แจ้งเรื่องไปยังสหประชาชาติเพื่อให้รับรองรัฐกอทูเล พม่าได้ตอบโต้ด้วยการปราบปรามอย่างหนัก และได้จัดตั้งรัฐกะเหรี่ยงเป็นหน่วยการปกครองในสหภาพพม่า
พื้นที่ห่างไกลทางภาคเหนือของพม่าถูกควบคุมโดยกองทัพก๊กมินตั๋งที่อพยพลงมาบริเวณนี้หลังจากที่พรรคคอมมิวนิสต์จีนได้รับชัยชนะใน พ.ศ. 2492 พม่าในยุคนี้รับความช่วยเหลือจากประเทศต่าง ๆ ในการฟื้นฟูประเทศ แต่การที่สหรัฐสนับสนุนกองทัพจีนคณะชาติที่อยู่ในพม่าทำให้พม่าปฏิเสธความช่วยเหลือจากต่างประเทศ ไม่เข้าร่วมในซีโต และสนับสนุนการประชุมบันดุงใน พ.ศ. 2498 นอกจากนั้น พม่ายังเป็นประเทศแรกที่รับรองประเทศอิสราเอลและสาธารณรัฐประชาชนจีน
ความขัดแย้งในรัฐบาล
ใน พ.ศ. 2501 ประเทศพม่าประสบความล้มเหลวในการฟื้นฟูเศรษฐกิจ นอกจากนั้น สันนิบาตเสรีภาพประชาชนต่อต้านฟาสซิสต์ยังแตกแยกออกเป็นสองส่วน กลุ่มหนึ่งนำโดยอูนุและติน อีกกลุ่มนำโดยบะส่วยและจอเย่ง. แม้อูนุจะประสบความสำเร็จในการนำประชาธิปไตยเข้าสู่ยะไข่โดยอูเซนดา แต่เกิดปัญหากับชาวปะโอ ชาวมอญ และชาวไทใหญ่ ปัญหาเหล่านี้ทำให้รัฐสภาไม่มีเสถียรภาพ แม้อูนุจะผ่านการลงมติไม่ไว้วางใจโดยได้รับการสนับสนุนจากแนวร่วมสหชาติ
สฟาลบาร์และยานไมเอน
สฟาลบาร์และยานไมเอน (Svalbard and Jan Mayen) เป็นดินแดนของประเทศนอร์เวย์ มีศูนย์กลางการบริหารดินแดนอยู่ที่ลองเยียร์เบียน ประกอบไปด้วยหมู่เกาะสฟาลบาร์และเกาะยานไมเอน ดินแดนนี้ถือเป็นดินแดนพิเศษของนอร์เวย์ภายใต้สนธิสัญญาสฟาลบาร์ และถือว่าที่นี่เป็นเขตปลอดทหาร
ประตูอู่
เมื่อมีพระราชโองการหรือประกาศกำหนดการณ์ต่างๆ ข้าราชการฝ่ายพลเรือนและทหารจะรวมตัวกันอยู่ที่จัตุรัสหน้าประตูอู่เพื่อรอสดับรับฟัง ช่องกลางของประตูอู่มีแต่ฮ่องเต้และผู้สอบได้จอหงวนสามอันดับแรกเท่านั้นที่ใช้ได้ ประตูซ้ายใช้สำหรับข้าราชการ ประตูขวาใช้สำหรับพระบรมวงศ์และฝ่ายใน
โจวีเนซซา
โจวีเนซซา (Giovinezza, วัยหนุ่มสาว) เป็นเพลงประจำพรรคฟาสซิสต์อิตาลี, เผด็จการสังคมนิยม, และมีสถานะเป็นเพลงชาติอิตาลี ระหว่าง ค.ศ. 1924 และ ค.ศ. 1943. โดยร้องต่อจากเพลงมาร์ชาเรอาเลดอร์ดีนันซา มีสถานะเป็น เพลงสรรเสริญพระบารมี ซึ่งมีชื่อเรียกอย่างเป็นทางการโดยพฤตินัยว่า เพลงสรรเสริญมาตุภูมิ (Inno della Patria ), ในรัชสมัยของพระเจ้าวิกเตอร์ เอ็มมานูเอลที่ 3 —ภายใต้วิกฤตการณ์ทางการเมืองระหว่างราชวงศ์ซาวอยกับเบนิโต มุสโสลินี ต่อมาเพลงดังกล่าวได้มีการรับรองในฐานะเพลงชาติสาธารณรัฐสังคมนิยมอิตาลี
ค.ศ. 1924
เนื้อร้องในท่อนนี้คือ. "E per Benito Mussolini / Eja eja alalà / E per la nostra Patria bella / Eja eja alalà" ไม่มีการขับร้องในท่อนดังกล่าว ยกเว้นในงานรัฐพิธี หรือ พิธีทางหาร จะมีการขับร้องในท่อนดังกล่าว.
Diplasia
ถิ่นกำเนิดของมันคือ ตรินิแดด ถึงอเมริกากลางและใต้เขตร้อน
สปีชีส์ในสกุล ได้แก่:
บ้านน้อยพัฒนา
หมู่บ้านน้อยพัฒนา ปัจจุบันแบ่งการปกครองออกเป็น 3 หมู่บ้าน คือ หมู่บ้านน้อยพัฒนา หมู่บ้านเสาร์ห้า และหมู่บ้านถ้ำเต่า เป็นหมู่บ้านในตำบลห้วยบง อำเภอด่านขุนทด จังหวัดนครราชสีมา
ประวัติของหมู่บ้าน
หมู่บ้านน้อยพัฒนา เดิมคือ หมู่ที่ 19 ตำบลหินดาด อำเภอด่านขุนทด จังหวัดนครราชสีมา
ต่อมาวันที่ 30 สิงหาคม พ.ศ. 2526 ตำบลห้วยบง แยกออกจากตำบลหินดาด อำเภอด่านขุนทด จังหวัดนครราชสีมา บ้านน้อยพัฒนาจึงถูกโอนมาเป็นหมู่ที่ 5 ตำบลห้วยบง
เนื่องจากบ้านน้อยพัฒนา มีพื้นที่และประชากรมาก จึงมีการแยกพื้นที่บางส่วนออกเป็น บ้านเสาร์ห้า หมู่ที่ 12 และ บ้านถ้ำเต่า หมู่ที่ 17 ดังเช่นในปัจจุบัน
ประชากร
หมู่บ้านน้อยพัฒนา หมู่บ้านเสาร์ห้า และหมู่บ้านถ้ำเต่า มีประชากรรวมทั้งหมด 1,137 คน แบ่งเป็น ชาย 574 คน หญิง 563 คน
Didymophysa
Didymophysa เป็นสกุลของพืชดอกที่อยู่ในวงศ์ Brassicaceae.
สปีชีส์ในสกุล ได้แก่:
คิวโพลา
คิวโพลา หรือ รูปทรงถ้วยคว่ำ (cupola, พหูพจน์: cupolae) คือทรงหลายหน้าชนิดหนึ่งที่เกิดจากการเชื่อมระหว่างรูปหลายเหลี่ยมสองรูปที่ขนานกัน โดยที่จำนวนเหลี่ยมของรูปหนึ่งเป็นสองเท่าของอีกรูปหนึ่ง เช่น รูปสี่เหลี่ยมกับรูปแปดเหลี่ยม เป็นต้น และหน้าด้านข้างประกอบด้วยรูปสี่เหลี่ยมสลับกับรูปสามเหลี่ยม ลักษณะจึงคล้ายกับกะลาครอบ การเรียกชื่อคิวโพลาจะเรียกด้านที่มีเหลี่ยมน้อยกว่าเป็นหลัก และคิวโพลาก็เป็นพริสมาทอยด์ (primatoid) ชนิดหนึ่ง
คิวโพลาสามเหลี่ยม คิวโพลาสี่เหลี่ยมจัตุรัส และคิวโพลาห้าเหลี่ยม ที่มีความยาวขอบทุกด้านเท่ากันหมด จัดได้เป็นทรงตันจอห์นสัน (Johnson solid) ซึ่งคิวโพลาเหล่านี้สามารถตัดส่วนหนึ่งออกมาจากคิวบอกทาฮีดรอน (cuboctahedron) รอมบิคิวบอกทาฮีดรอน (rhombicuboctahedron) และรอมบิโคซิโดเดคาฮีดรอน (rhombicosidodecahedron) ตามลำดับ
สำหรับคิวโพลาหกเหลี่ยมด้านเท่า ที่มีความยาวขอบทุกด้านเท่ากันหมด จะกลายเป็นรูปทรงที่แบนราบอยู่บนระนาบสองมิติ
คลองบางคูเวียง
คลองบางคูเวียง เป็นคลองในจังหวัดนนทบุรีและกรุงเทพมหานคร และเป็นคลองที่แยกมาจากคลองบางกอกน้อยในท้องที่ตำบลบางคูเวียง อำเภอบางกรวย ไหลไปทางทิศตะวันตกเฉียงใต้ เมื่อผ่านท้องที่ตำบลปลายบางและตำบลศาลากลางมีชื่อเรียกว่า คลองปลายบาง จากนั้นตัดกับคลองมหาสวัสดิ์เข้าสู่ท้องที่แขวงศาลาธรรมสพน์ เขตทวีวัฒนา จากนั้นไหลไปในแนวตรง และไปสิ้นสุดที่คลองทวีวัฒนา คลองบางคูเวียงมีความกว้างตลอดสายประมาณ 5–13 เมตร
ริมคลองบางคูเวียงเป็นที่ตั้งวัดสมัยอยุธยาหลายแห่ง เช่น วัดตะเคียน วัดโบสถ์บน และวัดสิงห์ซึ่งในอดีต ชาวบ้านย่านคลองบางคูเวียงนั้น เมื่อแจวเรือมาทำบุญกราบบูชาขอพรองค์พระพุทธรูปหลวงพ่อมงคลบพิตรน้อยกันมากเพราะเชื่อถือในความศักดิ์สิทธิ์ ริมคลองยังมีตลาดชุมชนต่าง ๆ เช่น ตลาดน้ำบางคูเวียงตั้งอยู่ปากคลองบางคูเวียง บริเวณนี้ในช่วงเช้าจะมีพระภิกษุพายเรือออกบิณฑบาต สภาพบ้านเรือนมีรูปแบบบ้านหลังเก่าริมคลองและเรือกสวนที่เหลืออยู่
Dimorphocarpa
ถิ่นกำเนิดของมันคือ ทางตะวันตกและตอนกลางของสหรัฐฯ ไปจนถึงตอนเหนือของเม็กซิโก
สปีชีส์ในสกุล ได้แก่:
อำเภอเกิ่นเส่อ
อำเภอห่างจากตัวเมืองนครโฮจิมินห์ประมาณ 50 กิโลเมตร ในปี ค.ศ. 2010 มีเนื้อที่ 704 ตารางกิโลเมตร และมีประชากร 70,697 คน ประกอบไปด้วย ชาวญวน (80%) ชาวขแมร์กรอม และชาวจาม
นอกจากนี้ป่าชายเลนเกิ่นเส่อได้รับการกำหนดให้เป็นเขตสงวนชีวมณฑลโดยยูเนสโก
เขตการปกครอง
เกิ่นเส่อแบ่งเขตการปกครองออกเป็น 1 เมืองระดับตำบล (เกิ่นถัญ) และ 6 ตำบล
นอกจากนี้อำเภอยังมีเกาะขนาดเล็กและขนาดใหญ่ประมาณ 69 เกาะ
จูรินะ มัตสึอิ
จูรินะ มัตสึอิ (珠理奈 松井; ; เกิด 8 มีนาคม พ.ศ. 2540) เป็นนักร้อง, นักแสดงหญิง และยูทูบเบอร์ชาวญี่ปุ่น เธอเป็นอดีตสมาชิกของวงไอดอลเกิร์ลกรุ๊ปญี่ปุ่นเอสเคอีโฟร์ตีเอต และอดีตสมาชิกเอเคบีโฟร์ตีเอต โดยเธอได้รับการยอมรับว่าเป็นเอซที่แท้จริงของวง และได้รับการจัดอันดับให้อยู่ใน 10 อันดับแรกในการเลือกตั้งทั่วไปประจำปีของเอเคบีโฟร์ตีเอตหลายครั้งและชนะการเลือกตั้งในปี พ.ศ. 2561
จูรินะเดบิวต์กับเอสเคอีโฟร์ตีเอตในปี พ.ศ. 2551 และไม่นานก็ได้รับตำแหน่งเซ็นเตอร์สำหรับซิงเกิ้ล "โอโกเอะไดมอนด์ (Ōgoe Diamond)" ของเอเคบีโฟร์ตีเอต ทำให้เธอเป็นสมาชิกวงน้องสาวคนแรกที่เข้าร่วมและทำหน้าที่เป็นเซ็นเตอร์และเซ็มบัตสึหลักของเอเคบีโฟร์ตีเอต จูรินะประกาศจบการศึกษาจากเอสเคอีโฟร์ตีเอตเมื่อวันที่ 7 กุมภาพันธ์ พ.ศ. 2563 และปล่อยซิงเกิ้ลสุดท้ายของเธอกับวง "โคอิ โอจิ แฟล็ก (Koi Ochi Flag)"ในวันที่ 3 กุมภาพันธ์ พ.ศ. 2564 และจัดคอนเสิร์ตจบการศึกษาเมื่อวันที่ 11 เมษายน ในปีเดียวกัน
ชีวิตในวัยเด็ก
จูรินะเกิดเมื่อวันที่ 8 มีนาคม พ.ศ. 2540 ที่เมืองคะซุงะอิ จังหวัดไอจิ เป็นบุตรคนเดียวของ ยูมิโกะ มัตสึอิ ผู้เชี่ยวชาญด้านความงาม จูรินะสนใจการร้องเพลงมาตั้งแต่สมัยเรียนอนุบาลจากนั้นก็มาชอบการเต้นเมื่อเธอเริ่มเข้าเรียนที่โรงเรียนสอนเต้นฮิปฮอปประมาณชั้นประถมศึกษาปีที่ 3 จูรินะคิดว่าการร้องเพลงและการเต้นเป็นสิ่งที่ไอดอลต้องทำเธอเริ่มตั้งเป้าที่จะเป็นไอดอล
2551–2555: เปิดตัวด้วยเพลง "โอโกเอะไดมอนด์" และเอสเคอีโฟร์ตีเอต
ในปี 2551 ได้รับคัดเลือกให้เป็นเอสเคอีโฟร์ตีเอต รุ่นที่ 1 และเปิดตัวการแสดงครั้งแรกในวันที่ 5 ตุลาคมที่เธียร์เตอร์ของเอสเคอีโฟร์ตีเอต ในซากาเอะ นครนาโงยะ สามเดือนต่อมา ขณะจูรินะอายุ 11 ขวบ เธอได้รับเลือกให้เป็นเซ็นเตอร์และเซ็มบัตสึหลักของเอเคบีโฟร์ตีเอต สำหรับซิงเกิ้ล"โอโกเอะไดมอนด์ (Ōgoe Diamond)" นี่เป็นครั้งแรกที่ซิงเกิ้ลเอเคบีโฟร์ตีเอตที่มีสมาชิกของวงน้องสาว
ในปี 2552 จูรินะได้รับเลือกอีกครั้งให้เป็นหนึ่งในเซ็นเตอร์สำหรับซิงเกิ้ลหลักที่ 11 ของเอเคบีโฟร์ตีเอต "จูเน็นซากูระ (10nen Sakura)" ร่วมกับอัตสึโกะ มาเอดะ ตั้งแต่นั้นเป็นต้นมา จูรินะก็ยังคงมีส่วนร่วมในซิงเกิ้ลหลักของเอเคบีโฟร์ตีเอตจนถึงปี 2561 ยกเว้นซิงเกิ้ลที่ตัดสินโดยการแข่งขันเป่ายิ้งฉุบ ในเดือนสิงหาคมปีเดียวกัน จูรินะได้รับหน้าที่เป็นเซ็นเตอร์และเซ็มบัตสึในซิงเกิ้ลหลักของเอสเคอีโฟร์ตีเอต "สึโยะกิ โมโนะ โย (Tsuyoki Mono yo)" จากนั้นก็ยังคงดำรงตำแหน่งนั้นต่อไปจนถึง "มาเอะ โนะเอริ (Mae Nomeri)" ในปี 2558
ในปี 2554 จูรินะได้แสดงเป็นหนึ่งในตัวละครเอกในมิวสิกวิดีโอสำหรับซิงเกิ้ลที่ 20 ของเอเคบีโฟร์ตีเอต "ซากูระโนะคินินาโร (Sakura no Ki ni Narō)"
2555-2560: การควบตำแหน่งกับ เอเคบีโฟร์ตีเอต
ในช่วงต้นปี 2555 หลังจากมีเรื่องอื้อฉาวของสมาชิกเอเคบีโฟร์ตีเอต ฮิราจิมะ นัตสึมิ และ รูมิ โยเนซาวะ ซึ่งทั้งคู่ได้ลาออกจากวง จูรินะก็ได้ถูกเพิ่มเข้าวงเอเคบีโฟร์ตีเอตและควบทีมเคในฐานะสมาชิกชั่วคราว ต่อมาเธอได้เปิดตัวการแสดงครั้งแรกที่เธียเตอร์ของเอเคบีโฟร์ตีเอต เมื่อวันที่ 1 มิถุนายน เมื่อวันที่ 18 กันยายนิ จูรินะได้รับการประกาศให้เป็นหนึ่งในเซ็นเตอร์ของซิงเกิ้ล "อูซะ (UZA)" ของเอเคบีโฟร์ตีเอต ร่วมกับ ยูโกะ โอชิมะ และแสดงเพลงนี้เป็นครั้งแรกในการแข่งขันเป่ายิ้งฉุบ
ในการแข่งขันเป่ายิ้งฉุบครั้งต่อไปในปี 2556 จูรินะได้เป็นผู้ชนะหลังจากเอาชนะสมาชิกทั้งหมด 83 คน ซึ่งทำให้เธอได้รับตำแหน่งเซ็นเตอร์ในซิงเกิ้ลที่ 34 ของเอเคบีโฟร์ตีเอต "ซูซูกาเกะนันชาระ (Suzukake Nanchyara)" ในปี 2558 เพลงโซโล่เพลงแรกของจูรินะ "อะกาอิ พินฮีรู โตะ โพรเฟสเซอะ (Akai Pinhiiru to Professor)" ได้รับการเผยแพร่โดยเป็นหนึ่งในเพลงใหม่สำหรับสตูดิโออัลบั้มชุดที่หกของเอเคบีโฟร์ตีเอต โคะโคะกะโรเดสดะ, โคะโคะเดะโทะเบะ! (Koko ga Rhodes da, Koko de Tobe!)
ในระหว่างการออกอากาศรายการ AKB48 All Night Nippon เมื่อวันที่ 21 ตุลาคม 2558 จูรินะได้ประกาศว่าเธอจะยุติตำแหน่งในเอเคบีโฟร์ตีเอตทีมเค หลังจากควบวงว่าเป็นเวลานาน 5 ปีเพื่อเต็มที่กับเอสเคอีโฟร์ตีเอต ต่อมาเธอมีการแสดงครั้งสุดท้ายที่เธียเตอร์ของเอเคบีโฟร์ตีเอต เมื่อวันที่ 24 ธันวาคม
ยูนิตสเตจ
หมายเหตุ: รายการการมีส่วนร่วมของจูรินะในรายการการแสดงในโรงละครของเอสเคอีโฟร์ตีเอต และเอเคบีโฟร์ตีเอต หรือที่เรียกว่า"สเตจ"
มิชชาเอล เจ้าชายแห่งซัคเซิน-ไวมาร์-ไอเซอนัค
มิชชาเอล เจ้าชายแห่งซัคเซิน-ไวมาร์-ไอเซอนัค (Michael, Prince of Saxe-Weimar-Eisenach) ประสูติเมื่อวันที่ 15 พฤศจิกายน พ.ศ. 2489 ณ บัมแบร์ค เป็นพระโอรสพระองค์กลางและพระองค์เดียวในคาร์ล เอากุสท์ แกรนด์ดยุกรัชทายาทแห่งซัคเซิน-ไวมาร์-ไอเซอนัค (ประสูติ ค.ศ. 1912) และบารอนเนสเอลีซาเบ็ท แห่งวังเงินไฮม์-วินเทอร์ชไตน์ โดยเป็นพระญาติห่าง ๆ ในราชวงศ์เนเธอร์แลนด์ผ่านทางสายพระบิดา โดยมีพระบิดาและพระมารดาทูลหัวคือ
คาร์ล เอากุสท์ แกรนด์ดยุกรัชทายาทแห่งซัคเซิน-ไวมาร์-ไอเซอนัค (ประสูติ ค.ศ. 1912) พระบิดาของพระองค์สิ้นพระชนม์ลงเมื่อวันที่ 14 ตุลาคม พ.ศ. 2531 พระองค์จึงกลายเป็นผู้นำราชวงศ์พระองค์ถัดมา
เสกสมรส
มิชชาเอล เจ้าชายแห่งซัคเซิน-ไวมาร์-ไอเซอนัค ทรงเสกสมรสครั้งแรกกับเรนาเทอ เฮ็งเคิล เมื่อวันที่ 9 มิถุนายน พ.ศ. 2513 และต่อมาทรงหย่ากันเมื่อวันที่ 9 มีนาคม พ.ศ. 2517 ไม่มีพระบุตร ต่อมาทรงเสกสมรสอีกครั้งกับดัคมาร์ เฮ็นนิงส์ เมื่อวันที่ 15 พฤศจิกายน พ.ศ. 2523 มีพระธิดา 1 พระองค์คือ
ด้วยความที่พระองค์มีพระธิดาเพียงพระองค์เดียว ตำแหน่งผู้นำราชวงศ์จึงตกไปเป็นของเจ้าชายวิลเฮล็ม แอ็นสท์แห่งซัคเซิน-ไวมาร์-ไอเซอนัค พระญาติ
เชอร์เบต (วงดนตรี)
เชอร์เบต (Sherbet) วงดนตรีแนว ร็อก จาก ประเทศออสเตรเลีย ซึ่งนำโดย Daryl Braithwaite โด่งดังในช่วง พ.ศ. 2512 - พ.ศ. 2527 มีเพลงดังอาทิ ซัมเมอร์เลิฟ ในปี พ.ศ. 2518 และ ฮาวแซท ในปี พ.ศ. 2519 และ still in love with you